Gradska knjižnica Ivan Vidali

Predstavljanje romana "Listanje kupusa" književnika Igora Beleša
2025-10-17 19:00 - 20:30 (Europe/Zagreb) | Gradska knjižnica Ivan Vidali Korčula, Tri Sulara 2, Korčula, 20260, Croatia (Local Name: Hrvatska)
U okviru programa Mjeseca hrvatske knjige 2025. Gradska knjižnica Ivan Vidali ugostit će hrvatskog književnika Igora Beleša koji će predstaviti svoj roman Listanje kupusa. Predstavljanje će se održati u Gradskoj knjižnici Ivan Vidali u petak, 17. listopada, s početkom u 19:00 sati.

Snimi, izreži i zalijepi – Fotografski kolaži [Pansinijevi dani 2025]
2025-10-18 16:00 - 2025-11-01 17:00 | Centar za kulturu Korčula, Korčula, 20260
Besplatna radionica “Snimi, izreži i zalijepi – Fotografski kolaži” pružit će srednjoškolcima priliku za dublje razumijevanje fotografije kao medija, od tradicionalnog prikaza stvarnosti do kreativne transformacije kroz kolažiranje. Naglasak će biti na istraživanju kako kontekst i manipulacija utječu na interpretaciju slike. Kroz radionicu će se obraditi tehnički aspekti fotografije, razumijevanje fotografije kao interpretacije stvarnosti te kreativno izražavanje putem kolaža. Sudionici će eksperimentirati s različitim tehnikama i otkrivati nove mogućnosti unutar fotografskog medija.Radionica je namijenjena mladim kreativcima koje zanima fotografija, ali i rad s rukama. Od klikanja do rezanja i lijepljenja, kroz praktične aktivnosti sudionici će istraživati kako fotografiju koristiti kao medij za transformaciju stvarnosti i stvaranje novih značenja.
Radionica će se održati u pet termina – 18. i 25. listopada te 1. i 8. studenog s početkom u 10 sati, u Centru za kulturu Korčula. Uz to, bit će organiziran i dodatni termin terenske nastave, koji će biti dogovoren sa sudionicima.

Dea Botica magistrirala je fotografiju na Akademiji dramske umjetnosti u Zagrebu 2019. godine. Izlagala je na skupnim izložbama u zemlji i inozemstvu te imala pet samostalnihizložbi u Hrvatskoj. U svom umjetničkom radu fotografiju koristi kao medij za istraživanje tema poput svakodnevnog, identiteta, obitelji i tradicije. Sudjelovala je u nekoliko rezidencijalnih programa, npr. Island Connect.Press-cut:https://vizkultura.hr/tag/dea-botica/
https://gloriaglam.hr/…/dea-botica-fotografija-je…2579
Radionica je dio programa poticanja razvoja publike “Korčula voli film” podržane od strane Ministarstva kulture i medija Republike Hrvatske, a provodi se u suradnji sa Knjižnicom “Ivan Vidali” i Centrom za kulturu Korčula.Nositelj projekta i tvorac koncepta je Udruga za interkulturalna i interdisciplinarna istraživanja (UIII). UIII je korisnica institucionalne potpore Zaklade „Kultura nova“.

Pričom u sridu
2025-10-22 10:00 - 11:00, 2025-10-29 10:00 - 11:00

10 tisuća koraka - predstavljanje knjige Danijele Crljen
2025-10-24 18:30 - 19:00 | Gradska knjižnica Ivan Vidali Korčula, Tri Sulara 2, Korčula, 20260, Croatia (Local Name: Hrvatska)
Pozivamo vas na predstavljanje knjige 10 tisuća koraka književnice Danijele Crljen koje će se održati u petak, 24. listopada, u Gradskoj knjižnici Ivan Vidali s počekom u 18:30 sati.
O knjizi:
Najteže je napisati drugu knjigu, rekao mi je – prije četvrt stoljeća – veliki prozaik s naših prostora. I bio je u pravu. Ipak, trebao je još dodati, pogotovo ako je prva bila sjajna. Na njega sam pomislila čim sam pročitala Danijelin prvi roman. Strah od kupine oduševio je i književnu kritiku i širu čitateljsku publiku. Takve ocjene gode, ali istovremeno podižu očekivanja. Jednostavno, da bi druga knjiga bila ocijenjena kao prva, mora biti čak i zeru jača. Treba imati barem koji korak više. U drugom romanu, koji se s toliko nestrpljenja očekivao, autorica poseže za neobičnijom pripovjednom tehnikom. Kazivačica se obraća baki. Svi koji su čitali Kupinu, mogu isti čas prepoznati i razloge zbog kojih Danijela za prvog primatelja svojih rečenica odabire baš majku svoje majke. Slušatelj priče mora biti tolerantna, strpljiva, mudra i dobra osoba. Samo se s takvom može ostvariti iskrena komunikacija. Baka će razumjeti koliko je teška osobna povijest u vremenima koja gube svaki smisao za realnost i ljudskost. A takva su bila posljednjih godina. Zdravlje nam je moglo spasiti fizičko kretanje i vjera da se pred zbiljskim opasnostima možemo spasiti sklanjajući se u umjetnost. Kazivačica o sebi govori osobi kojoj vjeruje i jasno je da se ne plaši svog razotkrivanja i komentiranja skliskih tema. I sve to pakira u prave pripovjedne – kako bi otac pripovjedačice rekao – dijamantiće. Nakon čitanja Deset tisuća koraka znat ćemo odgovoriti na dva temeljna pitanja recepcije književnog djela; i za koga je roman napisan i u čije ime on govori. A znat ćemo i da je fenomen druge knjige, koliko god smo ljestvicu očekivanja podigli, itekako uspješno savladan.
– Julijana Matanović, urednica knjige

Pričom u sridu
2025-11-05 10:00 - 11:00, 2025-11-12 10:00 - 11:00 | Gradska knjižnica Ivan Vidali Korčula, Tri Sulara 2, Korčula, 20260, Croatia (Local Name: Hrvatska)

Predstavljanje knjige “Argentinski roman” autora Draga Pilsla
2025-11-06 18:00 - 19:30 | Gradska knjižnica Ivan Vidali Korčula, Tri Sulara 2, Korčula, 20260, Croatia (Local Name: Hrvatska)
Pozivamo vas na predstavljanje knjige Argentinski roman koje će se održati u četvrtak, 6. studenoga, u Gradskoj knjižnici Ivan Vidali s početkom u 18:00 sati.
Argentinski roman, čiji je autor poznati novinar Drago Pilsel, zanimljiva je autobiografska priča o jednom sazrijevanju, o metamorfozi jednog fašista u antifašista i crkvenjaka u kršćanina. Drago Pilsel otvara svoj roman rečenicom koju mu je postavio argentinski svećenik dok je imao šesnaest godina (”Dokad ćeš radnim danom glumiti argentinskog borca protv diktature i biti aktivist za ljudska prava, a vikendom se ponašati kao hrvatski fašist?”), pitanje na koje tad nije znao odgovoriti, ali kako sam kaže, nešto što je važno odredilo njegov život, a na kraju rezultiralo i pisanjem ove knjige.

Promocija nove knjige u Biblioteci Žilkovi
2025-11-11 18:30 - 20:00 | Gradska knjižnica Ivan Vidali Korčula, Tri Sulara 2, Korčula, 20260, Croatia (Local Name: Hrvatska)
Čast nam je pozvati Vas na predstavljanje nove knjige objavljene u nakladi zavičajne “Biblioteke Žilković” koje će se održati u Gradskoj knjižnici Ivan Vidali u utorak, 11. studenoga 2025., s početkom u 18:30 sati. Moderatorira profesor Ivan Fabris.
O zbirci pjesama:
Ovo je izvanredna ovovremena poezija, bez ijednog slova, misli, poruke viška – lijepo se naslanja na sadašnjost, s dubokim fundamentima u prošlosti i gotovo bez imalo nade u bolju budućnost…Saladin Dino Burdžović
O autoru:
Tugomir Matić rodio se 1957. godine u Zagrebu. Većinu svog života proživio je u Sarajevu gdje je i počeo pisati poeziju i prozu. Objavio je nekoliko zbirki pjesama, zbirke kratkih priča i dva roman. Poezija mu je prevedena na engleski, češki, talijanski, španjolski, njemački, bengalski i druge jezike. Od 1997. godine živi u Račišću na Korčuli

Predstavljanje projekata učenika Srednje škole Petra Šegedina
2025-11-21 18:00 - 20:00 | Gradska knjižnica Ivan Vidali Korčula, Tri Sulara 2, Korčula, 20260, Croatia (Local Name: Hrvatska)
Pozivamo vas na predstavljanje projekata učenika Srednje škole Petra Šegedina koje će se održati u petak, 21. studenoga u Gradskoj knjižnici Ivan Vidali s početkom u 18:00 sati. Profesorica Maja Šestanović će s učenicima predstaviti projekt Bučna tišina knjižnice, a profesorica Josipa Favro Kurtović će s učenicima predstaviti projekt Knjižnica između korica.

Predstavljanje projekata učenika Srednje škole Petra Šegedina
2025-11-24 18:00 - 20:00 | Gradska knjižnica Ivan Vidali Korčula, Tri Sulara 2, Korčula, 20260, Croatia (Local Name: Hrvatska)
Pozivamo vas na predstavljanje projekata učenika Srednje škole Petra Šegedina koje će se održati u petak, 21. studenoga u Gradskoj knjižnici Ivan Vidali s početkom u 18:00 sati. Profesorica Gloria Petković će s učenicima predstaviti projekt 22 lica knjižnice, profesorica Jasna Novak će s učenicima predstaviti projekt Čuvari riječi i likovi s polica, a profesorice Josipa Favro Kurtović i Ivana Klisura Skokandić će s učenicima predstaviti projekt Knjižničarima na dar.

Najljepša božićna priča
2025-12-01 - 2025-12-15 | Gradska knjižnica Ivan Vidali Korčula, Tri Sulara 2, Korčula, 20260, Croatia (Local Name: Hrvatska)

Rekvijem za žrnovske petraleze [predavanje]
2025-12-05 18:00 - 19:00 | Gradska knjižnica Ivan Vidali Korčula, Tri Sulara 2, Korčula, 20260, Croatia (Local Name: Hrvatska)
Pozivamo vas na predavanje o žrnovskim petralezima koje će održati Ante Curać u Gradskoj knjižnici Ivan Vidali u petak 5. prosinca, s početkom u 18.00 sati.

Božićne čestitke - radionica za djecu
2025-12-12 17:00 - 19:00 | Gradska knjižnica Ivan Vidali Korčula, Tri Sulara 2, Korčula, 20260, Croatia (Local Name: Hrvatska)
Pridružite nam se na božićnoj kreativnoj radionici za djecu koja će se održati u petak, 12. prosinca, u Gradskoj knjižnici Ivan Vidali s početkom u 17.00 sati.

Adventski običaji kolendavanja na otoku Korčuli - predavanje
2025-12-17 18:00 - 19:00 | Gradska knjižnica Ivan Vidali Korčula, Tri Sulara 2, Korčula, 20260, Croatia (Local Name: Hrvatska)
Pridružite nam se na predavanju koje će nam održati Anamarija Skokandić o adventskim običajima kolendavanja na otoku Korčuli. Predavanje će se održati u Gradskoj knjižnici Ivan Vidali u srijedu, 17. prosinca, s početkom u 18:00 sati.

Božićni ukrasi - radionica za djecu
2025-12-19 17:00 - 19:00 | Gradska knjižnica Ivan Vidali Korčula, Tri Sulara 2, Korčula, 20260, Croatia (Local Name: Hrvatska)
Pridružite nam se u Gradskoj knjižnici Ivan Vidali u petak, 19. prosinca, na radionici izrade božićnih ukrasa s početkom u 17.00 sati.

15 po 15: cijela Hrvatska čita djeci
2026-01-15 - 2026-01-29 | Gradska knjižnica Ivan Vidali Korčula, Tri Sulara 2, Korčula, 20260, Croatia (Local Name: Hrvatska)
Uključite se u kampanju 15 po 15: cijela Hrvatska čita djeci! – i darujte djetetu dobru naviku koja traje i oblikuje čitav život.
Više: https://www.rodjenizacitanje.hr/

Pridružite se aktivnostima u okviru programa Gradska knjižnica Ivan Vidali ili individualno.
Izazov traje od 15. do 29. siječnja 2026., a prijave su već otvorene na: https://www.rodjenizacitanje.hr/15po15/

Govorim hrvatski - Croatian Language Learning Course
2026-01-20 09:00 - 10:00, 2026-01-23 08:30 - 11:00, 2026-01-27 08:30 - 11:00, 2026-01-30 08:30 - 11:00, 2026-02-03 08:30 - 11:00 | Gradska knjižnica Ivan Vidali Korčula, Tri Sulara 2, Korčula, 20260, Croatia (Local Name: Hrvatska)
You want to learn the Croatian language but you find it hard to learn by yourself? No problem! Register for our free Croatian language learning course!
An easy way to learn Croatian is through our free course at the Gradska knjižnica Ivan Vidali (Korčula Town Library)!
Through fun and interactive courses you will learn to speak and write useful phrases and words.

Sign up here: https://tidycal.com/gradskaknjiznicaivanvidali/free-croatian-language-course

Mi, djeca Sarajeva – predstavljanje knjige
2026-01-23 18:00 - 19:00 | Gradska knjižnica Ivan Vidali Korčula, Tri Sulara 2, Korčula, 20260, Croatia (Local Name: Hrvatska)
Pozivamo vas na predstavljanje knjige Mi, djeca Sarajeva autorice Mensure Burridge koje će se držati u Gradskoj knjižnici Ivan Vidali u petak, 23. siječnja, s početkom u 18.00 sati.
O autorici:
Mensura Burridge rođena je u Bosanskoj Dubici, gdje je završila osnovnu i srednju školu – klasičnu gimnaziju. U Sarajevu je završila univerzitet političkih nauka, smjer žurnalistika. Bavila se radio novinarstvom, te je kao radio reporter radila na predratnom RTVSA u Sarajevu. Pisala je i za dnevne novine, turističke publikacije i književne novine. Imala je pripremljenu knjigu poezije, koja zbog početka okupacije Bosne i Hercegovine, nikad nije objavljena.

Veliko interesovanje nalazi u filmu, gdje uređuje, režira, snima i producira dva kratka dokumentarna filma pod nazivom ‘Flamenko u mojoj dusi’ i ‘Oud’. Oba filma predstavljaju muzičare iz Zagreba. Filmovi su bili na međunarodnim filmskim festivalima sa visokim nominacijama. Mogu se pogledati na YouTube profilu Mensura Burridge.

Veliku ljubav i strast Mensura gaji prema kineskoj vještini Tai Chi Chuan, koju je učila u Kini. Nasljednik je znanja Chen stila i nosi priznanje Master-a Chen stila Tai Chi Chuana.

Putovanja i upoznavanje drugih kultura i običaja pomoglo joj je u učenju stranih jezika, i danas se služi Švedskim, Engleskim, Njemačkim, Ruskim i Turskim jezikom.

‘Mi, djeca Sarajeva’ je njena prva objavljena knjiga, a trenutno piše četiri knjige…

15 po 15: cijela Hrvatska čita djeci
2026-01-24 08:00 - 17:00

📚Međunarodni dan darivanja knjigom📚
2026-02-14 | Gradska knjižnica Ivan Vidali Korčula, Tri Sulara 2, Korčula, 20260, Croatia (Local Name: Hrvatska)
Međunarodni dan darivanja knjigom obilježava se 14. veljače i volonterski je projekt kojim se želi probuditi ljubav prema čitanju i darivanju kod djece te ih potaknuti da više čitaju. Akcija darivanja slikovnica organizira se u okviru nacionalne kampanje “Čitaj mi!”, a pozivaju se djeca i odrasli da slikovnice daruju lokalnim knjižnicama koje će ih proslijediti potrebitima – dječjim odjelima bolnica u svrhu humanizacije hospitalizacije djece, domovima za djecu, dječjem SOS selu ili nekoj dobrotvornoj organizaciji.

Kako pojedinci mogu sudjelovati u obilježavanju Međunarodnoga dana darivanja knjigom?

1. Darujte knjigu ili slikovnicu malenom prijatelju ili rođaku.
2. Ostavite knjigu ili slikovnicu u nekom javnom prostoru u kojemu se okupljaju djeca.
3. Darujte knjigu knjižnicama, dječjim bolnicama, vrtićima, domovima za djecu, dječjim selima, dobrotvornim organizacijama…

Obogati se znanjem 2: Moje prvo investiranje
2026-02-19 18:30 - 20:00 | Gradska knjižnica Ivan Vidali Korčula, Tri Sulara 2, Korčula, 20260, Croatia (Local Name: Hrvatska)
Pozivamo Vas na predavanje “Obogati se znanjem 2: Moje prvo investiranje” koje će održati Toni Milun – profesormatematike i financijski vloger, u četvrtak, 19. veljače 2026., u Gradskoj knjižnici Ivan Vidali s početkom u 18.30 sati.
T. Milun donosi praktična znanja o različitim oblicima ulaganja, prednostima i rizicima, te načinu kako odabrati optimalnu strategiju investiranja.
Imat ćemo priliku naučiti:– što znači prvo plati budućem sebi,– razliku između štednje, investiranja i špekuliranja,– koliki postotak prihoda je optimalno ulagati,– zašto je važna diverzifikacija ulaganja,– kako izgleda optimalan portfelj za različite životne ciljeve.
Toni Milun je diplomirao na Prirodoslovno-matematičkom fakultetu Sveučilišta u Zagrebu, smjer prof. matematike i fizike 1999. godine. Nakon toga završio je specijalistički poslijediplomski studij Statističke metode za ekonomske analize i prognoziranje za Ekonomskom fakultetu Sveučilišta u Zagrebu. Pokrenuo je obrazovni portal Where maths is fun, s više od 2000 besplatnih videolekcija iz matematike 2011., a 10 godina kasnije pokreće novi projekt S Milunom do milijuna u sklopu kojeg snima videozapise iz financijske pismenosti. Dobitnik je brojnih nagrada.

Predstavljanje knjige "Ironwoman" autorice Đurđice Orepić
2026-03-11 18:00 - 19:30 | Gradska knjižnica Ivan Vidali Korčula, Tri Sulara 2, Korčula, 20260, Croatia (Local Name: Hrvatska)
U povodu Međunarodnog dana žena u 18.00 sati u Gradskoj knjižnici Ivan Vidali održat će se predstavljanje projekta učenika 3. A razreda Srednje škole Petra Šegedina o iznimnim i zaslužnim ženama.
Nakon predstavljanja projekta srednjoškolaca, u suradnji s udrugom KaP pozivamo vas na predstavljanje knjige Ironwoman autorice Đurđice Orepić u srijedu 11. ožujka 2026. s početkom u 18.45 sati.
O knjizi:
Ironwoman: moja priča započinje za vrijeme pandemije COVID-19, u rajskom okruženju Tahitija, uz zvuke oceana i pjev pjetlića s pješčane vulkanske crne plaže uz koje Đurđica odlučuje: vrijeme je za novu avanturu. Ta avantura potrajat će dulje čak i od triatlona – natjecanja koje obuhvaća tri discipline: trčanje, plivanje i biciklizam, a rezultat su trenutačno najuzbudljiviji memoari domaće književnosti. U njima Đurđica opisuje svaki kilometar svog putovanja: ljubav i hedonistički život sa suprugom, vinarom Ivicom Matoševićem, preobuvanje u sportsku obuću, nadljudske napore uložene u trening za Ironman – najpoznatije svjetsko natjecanje u triatlonu, na čijem je postolju bila šest puta – i adrenalin utrke jači i od droge…
O autorici:
Đurđica Orepić rođena je na otoku Rabu 30. svibnja 1964. Živi u Poreču i radi kao privatna poduzetnica od 1988. Majka je troje djece, kćeri Maksin i Petre te sina Damjana, i baka dviju unučica, Kim Amber i Kai Olivije. Nikada se nije aktivno bavila sportom do svoje 47. godine, kada je počela trčati iz oklade. Nakon prvog maratona u dvije godine istrčala je deset maratona i sedamnaest polumaratona po cijelom svijetu. Triatlon je počela trenirati 2014. i u ovih deset godina popela se na postolje najboljih diljem planeta. O njoj je 2016. snimljen dokumentarni film Ironwoman u produkciji HRT-a. Godinu 2021. završila je kao najbolje rangirana natjecateljica na svijetu u svojoj dobnoj kategoriji 55 – 59 (AWA – All World Rankings Ironman), u konkurenciji 1650 žena koje su uspješno završile utrku Ironman. Godine 2022. dodijeljeno joj je priznanje Istarske županije Istriana za najbolju sportašicu-sportaša. Višestruka je državna prvakinja HTS-a u dugom triatlonu u svojoj dobnoj skupini, ambasadorica utrka i motivacijska govornica.

Predstavljanje slikovnice Nikola Tesla: izumitelj budućnosti
2026-04-22 09:00 - 10:00
Pozivamo vas na predstavljanje slikovnice Nikola Tesla: izumitelj budućnosti koje će se održati u srijedu, 22. travnja u Gradskoj knjižnici Ivan Vidali s početkom u 9:00 sati. Slikovnicu će predstaviti autorica Sani Sardelić.

Vrati, a ne plati!
2026-04-23 | Gradska knjižnica Ivan Vidali Korčula, Tri Sulara 2, Korčula, 20260, Croatia (Local Name: Hrvatska)
U Noći knjige tradiconalno se ne naplaćuje zakasnina za vraćanje knjiga kojima je istekao rok posudbe.

Predstavljanje slikovnice Daddy's Coming Home autorice Gaelle Granić
2026-04-23 10:30 - 11:30 | Gradska knjižnica Ivan Vidali Korčula, Tri Sulara 2, Korčula, 20260, Croatia (Local Name: Hrvatska)
